CELEX: 32019R2148
Language: bg
Date: 2019-12-13 00:00:00
Title: Регламент за Изпълнение (ЕС) 2019/2148 на Комисията от 13 декември 2019 година относно специалните правила при освобождаването на растения, растителни продукти и други обекти от карантинните пунктове и съоръженията за задържане съгласно Регламент (ЕС) 2016/2031 на Европейския парламент и на Съвета

16.12.2019   
               
               
                  BG
               
               
                  Официален вестник на Европейския съюз
               
               
                  L 325/156
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/2148 НА КОМИСИЯТА
         от 13 декември 2019 година
         относно специалните правила при освобождаването на растения, растителни продукти и други обекти от карантинните пунктове и съоръженията за задържане съгласно Регламент (ЕС) 2016/2031 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО (1) на Съвета, и по-специално член 64, параграф 3 от него,
         като има предвид, че:
         
                     (1)
                  
                  
                     В член 64 от Регламент (ЕС) 2016/2031 са установени общи правила относно освобождаването на растения, растителни продукти и други обекти от карантинните пунктове и съоръженията за задържане, а Комисията е оправомощена да определя специални правила в това отношение.
                  
               
                     (2)
                  
                  
                     В съответствие с посочения регламент растенията, растителните продукти и другите обекти, по отношение на които се прилагат мерки, приети съгласно член 30, параграф 1, или които са включени в списък съгласно член 40, параграфи 2—3, член 41, параграфи 2—3, член 42, параграфи 2—3, член 48, параграф 1, член 49, параграф 1, член 53, параграфи 2—3 и член 54, параграфи 2—3 от същия регламент („посоченият материал“), могат да представляват фитосанитарен риск в Съюза. Поради това с настоящия регламент за изпълнение следва да се определят изискванията за безопасното освобождаване на посочения материал от карантинните пунктове и съоръженията за задържане.
                  
               
                     (3)
                  
                  
                     Следва да се гарантира, че посоченият материал може да се освобождава от карантинните пунктове и съоръженията за задържане само ако е бил съхраняван — без каквото и да било прекъсване — в одобрените карантинни пунктове или съоръжения за задържане съгласно изискванията на членове 61 и 62 от Регламент (ЕС) 2016/2031 и е установено, че е свободен от карантинни вредители от значение за Съюза, карантинни вредители по отношение на определена защитена зона и вредители, по отношение на които се прилагат мерки, приети съгласно член 30, параграф 1 от посочения регламент. Следва да се уточни също така, че за целта са били приложени подходящи методи по смисъла на член 34 от Регламент (ЕС) 2017/625 на Европейския парламент и на Съвета (2) с оглед на гарантирането на най-ефективното изпълнение на това изискване.
                  
               
                     (4)
                  
                  
                     Тъй като Регламент (ЕС) 2016/2031 се прилага от 14 декември 2019 г. и с цел да се гарантира последователното прилагане на всички правила относно вредителите по растенията, настоящият регламент следва да се прилага от същата дата. Поради това той следва да влезе в сила на третия ден след деня на публикуването му в Официален вестник на Европейския съюз.
                     
                  
               
                     (5)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Обхват
            С настоящия регламент се определят специалните правила относно освобождаването на посочен материал от карантинните пунктове и съоръженията за задържане.
         
         
            Член 2
            Определения
            За целите на настоящия регламент се прилагат следните определения:
            
                        а)
                     
                     
                        „посочен материал“ означава растения, растителни продукти и други обекти, по отношение на които се прилагат мерки, приети съгласно член 30, параграф 1 от Регламент (ЕС) 2016/2031, или които са включени в списък съгласно член 40, параграфи 2—3, член 41, параграфи 2—3, член 42, параграфи 2—3, член 48, параграф 1, член 49, параграф 1, член 53, параграфи 2—3 и член 54, параграфи 2—3 от същия регламент;
                     
                  
                        б)
                     
                     
                        „посочени вредители“ означава вредители, по отношение на които посоченият материал е чувствителен и които принадлежат към една от следните категории:
                        
                                    i)
                                 
                                 
                                    карантинни вредители от значение за Съюза, включени в списъка по член 5 от Регламент (ЕС) 2016/2031;
                                 
                              
                                    ii)
                                 
                                 
                                    вредители, за които се прилагат мерките, приети съгласно член 30, параграф 1 от посочения регламент;
                                 
                              
                                    iii)
                                 
                                 
                                    карантинни вредители по отношение на определена защитена зона, включени в списъка по член 32, параграф 3 от посочения регламент.
                                 
                              
                  
                        в)
                     
                     
                        „методи“ означава всички методи по смисъла на член 34 от Регламент (ЕС) 2017/625.
                     
                  
         
            Член 3
            Изисквания относно освобождаването на посочен материал
            Посочен материал може да се освобождава от карантинни пунктове и съоръжения за задържане, определени от държавите членки съгласно член 60 от Регламент (ЕС) 2016/2031, само ако отговаря на следните условия:
            
                        а)
                     
                     
                        бил е съхраняван единствено в одобрени карантинни пунктове или съоръжения за задържане съгласно изискванията на членове 61 и 62 от Регламент (ЕС) 2016/2031;
                     
                  
                        б)
                     
                     
                        било е установено, че е свободен от посочени вредители в съответствие с член 4 от настоящия регламент.
                     
                  
         
            Член 4
            Методи за откриване на посочени вредители върху посочен материал
            
               1.   Посоченият материал се подлага на визуална проверка и — в зависимост от биологичните характеристики на материала и на вредителите — от него се вземат и изследват проби, като се използват подходящи методи за установяване на наличието на посочени вредители. Проверката, вземането на проби и изследването се осъществяват в подходящо време и продължават колкото е необходимо за откриването на вредителите.
            
            
               2.   В допълнение към изискванията по параграф 1 растенията за засаждане се съхраняват под официален надзор на компетентните органи през целия период, необходим в зависимост от биологичните характеристики на растенията, при условия, даващи възможност за установяване на наличието на посочените вредители или на латентна или асимптоматична инфекция с такива вредители, като се използват подходящи за целта методи.
            
         
         
            Член 5
            Влизане в сила и прилагане
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага от 14 декември 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 декември 2019 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 317, 23.11.2016 г., стр. 4.
         
            (2)  Регламент (EС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (EО) № 396/2005, (EО) № 1069/2009, (EО) № 1107/2009, (EС) № 1151/2012, (ЕС) № 652/2014, (EС) 2016/429 и (EС) 2016/2031 на Европейския парламент и на Съвета, регламенти (EО) № 1/2005 и (EО) № 1099/2009 на Съвета и директиви 98/58/EО, 1999/74/EО, 2007/43/EО, 2008/119/EО и 2008/120/EО на Съвета, и за отмяна на регламенти (EО) № 854/2004 и (EО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/EО, 96/93/EО и 97/78/ EО на Съвета и Решение 92/438/EИО на Съвета (Регламент относно официалния контрол) (ОВ L 95, 7.4.2017 г., стр. 1).